**עידו שריר** (נולד בשנת 1975) הוא מנכ"ל עמותת רעות. בשנים 2014–2016 כיהן כמנכ"ל משרד המדע, הטכנולוגיה והחלל.

ביוגרפיה
--------

שריר נולד, גדל והתחנך בתל אביב. בוגר בית הספר אליאנס תל אביב.

בשנים 1993–1997 שירת בצה"ל בתפקידי פיקוד בחטיבת הצנחנים ומשרת כקצין מילואים פעיל בדרגת סא"ל בעוצבת האש (אוגדה 98).

בוגר המרכז הבינתחומי הרצליה במשפט וממשל ותוכנית להב פיתוח מנהלים באוניברסיטת תל אביב. התמחה במשרד עורכי דין דנציגר קלסבלד ושות' וב-2003 הוסמך כעורך דין.

טרם כניסתו למגזר הציבורי, פעל כמנהל שותף בחברת ניהול (עידו שריר שירותי ניהול בע"מ), במסגרתה ליווה וניהל חברות במשבר בתחומי התעשייה והטכנולוגיה בישראל ובארצות הברית.

נשוי לליאור עופר שריר ואב לשתי בנות ובן.

תפקידים במגזר הציבורי
---------------------

בשנים 2007–2008 שימש שריר כראש המטה של סגן שר הביטחון, האלוף (מיל') מתן וילנאי. במסגרת תפקידו לקח חלק בהשלמת תהליכי החקיקה ויישום חוק שירות המילואים כמו גם בהקמת רשות החירום הלאומית (רח"ל).

בשנת 2008 מונה לראש המטה של נשיא המדינה התשיעי שמעון פרס. במסגרת התפקיד ריכז את המאמצים הדיפלומטיים, התקשורתיים, הטכנולוגיים והכלכליים של הצוות הנשיאותי ואת הקשר של הנשיא עם הרשות השופטת, ממשלת ישראל והכנסת. לאחר שלוש וחצי שנים במשרה זו מונה בשנת 2012 למנכ"ל מרכז פרס לשלום ולחדשנות. בתקופת כהונתו קודמה תוכנית אסטרטגית וחשיבה על מיצוב מחדש של פעילות המרכז והכנת התשתית לפעילותו בשנים שלאחר סיום כהונתו של הנשיא פרס.

בשנת 2014, מונה על ידי השר יעקב פרי למנכ"ל משרד המדע, הטכנולוגיה והחלל. בתקופת כהונתו היה שריר שותף להובלת המשרד למספר הישגים, בהם הגדלת תקציב המשרד בהיקף משמעותי בדגש על השקעות ממשלתיות במחקר הישומי, ביסוס והרחבת פעילות סוכנות החלל הישראלית, והרחבת התקציב המיועד לקידום נשים במדע.

שימש כסגן נשיא למדיניות וקשרי ממשל במרכז הבינתחומי הרצליה,

החל משנת 2018 משמש כמנכ"ל עמותת רעות, הפעילה בתחומי הבריאות, הרווחה והזיקנה בישראל.

פעילות התנדבותית
----------------

* החל מ-2016, חבר דירקטוריון במדעטק - המוזיאון הלאומי למדע, טכנולוגיה וחלל
* החל מ-2020, חבר דירקטוריון במרכז פרס לשלום וחדשנות

קישורים חיצוניים
----------------

* עו"ד עידו שריר, באתר עמותת רעות -, ‏18 ביולי 2019
* עידו שריר, ברשת החברתית LinkedIn
* עידו שריר, ברשת החברתית אקס (טוויטר)

הערות שוליים
------------

1. ↑  רון גרנות, מנכ"ל דיסקונט מחתן סדרתי, באתר כלכליסט, 4 במאי 2009
2. 1 2 3  מערכת אנשים ומחשבים, ‏עידו שריר מונה למנכ"ל משרד המדע, הטכנולוגיה והחלל, באתר "אנשים ומחשבים"
3. 1 2  משרד המדע, ‏עידו שריר מונה למנכ"ל משרד המדע, הטכנולוגיה והחלל, באתר "הידען", July 22, 2013
4. ↑  מערכת אנשים ומחשבים, ‏מנכ"ל משרד המדע, הטכנולוגיה והחלל מסיים את תפקידו, באתר "אנשים ומחשבים"
5. ↑  מנחם שוורץ, מנכ"ל משרד המדע עידו שריר מסיים את תפקידו, באתר ערוץ 7, 30 בדצמבר 2015
6. ↑   לזכרו של שמעון פרס: פרופ' אוריאל רייכמן ועו"ד עידו שריר | כנס הרצליה ה-17, סרטון בערוץ "IPS", באתר יוטיוב (אורך: 11:53)
7. ↑  ספי קרופסקי, מלחמה באקדמיה: שני בכירים במרכז הבינתחומי הודחו, באתר כלכליסט, 19 בספטמבר 2017
8. ↑  עו"ד עידו שריר מונה למנכ"ל עמותת רעות | בית חולים שיקומי רעות ת"א, באתר Reuth, ‏24 במאי 2018
9. ↑  אתר למנויים בלבד גלי לויטה לייבוביץ, חזון הרעות ותחושת השליחות, באתר TheMarker‏, 2 ביוני 2021
10. ↑  חברי הועד המנהל של מדעטק, באתר מדעטק - המוזיאון הלאומי למדע, טכנולוגיה וחלל
11. ↑  ועד מנהל, באתר מרכז פרס לשלום ולחדשנות

| מנכ"לי משרד המדע והטכנולוגיה |
| --- |
| 

|  |
| --- |
| תנחום גריזים • יעקב ספיר • אריה שומר • גרשון מצגר • צבי ינאי • מרדכי בשארי • נחמן שי • אריה שומר • דוד לפלר • עתליה רוזנבאום • דוד לפלר • איתן ברושי • יואב רוזן • גל דאי • שר-שלום ג'רבי • מנחם גרינבלום • בינה בר-און • עידו שריר • פרץ וזאן • רן בר • שי-לי שפיגלמן • הילה חדד-חמלניק |

 |

קטגוריה:בוגרי המרכז הבינתחומי הרצליה: משפטים
קטגוריה:מנכ"לי משרד המדע והטכנולוגיה
קטגוריה:חיילי חטיבת הצנחנים
קטגוריה:עובדי משרד הביטחון
קטגוריה:מנהלים ישראלים
קטגוריה:דירקטורים ישראלים
קטגוריה:עורכי דין ישראלים
קטגוריה:ישראלים שנולדו ב-1975